
Rīgā 2025. gada 18. martā (prot. Nr. 11 23. §)
Grozījumi Ministru kabineta 2021. gada 21. decembra noteikumos Nr. 871 "Atvieglojumu vienotās informācijas sistēmas noteikumi"
Izdoti saskaņā ar Atvieglojumu vienotās
informācijas sistēmas likuma 9. panta ceturto daļu
· Izdarīt Ministru kabineta 2021. gada 21. decembra noteikumos Nr. 871 "Atvieglojumu vienotās informācijas sistēmas noteikumi" (Latvijas Vēstnesis, 2021, 248. nr.) šādus grozījumus:
· 1. Papildināt ar 1.1 punktu šādā redakcijā:
· "1.1 Informācijas sistēmas tīmekļvietnes adrese ir https://avis.gov.lv."
· 2. Izteikt 2. punktu šādā redakcijā:
· "2. Viedās administrācijas un reģionālās attīstības ministrija (turpmāk – ministrija) izmanto informācijas sistēmu, lai pašvaldību sistēmas attīstības un valsts informācijas un komunikācijas tehnoloģiju pārvaldības funkciju izpildei nodrošinātu:
· 2.1. vienotu valsts politiku atvieglojumu pārvaldības procesā;
· 2.2. centralizētu elektronisko vidi strukturētas informācijas iegūšanai par valsts un pašvaldību piešķirtajiem vai administrētajiem atvieglojumiem un to izpildes datu izvērtēšanai un turpmākai attīstībai, kā arī strukturētas un optimizētas informācijas apmaiņai starp atvieglojuma devēju, atvieglojuma pakalpojuma sniedzēju un atvieglojuma saņēmēju."
· 3. Izteikt 4. punktu šādā redakcijā:
· "4. Valsts digitālās attīstības aģentūra (turpmāk – aģentūra) ir informācijas sistēmā iekļauto atvieglojuma saņēmēju personas datu apstrādātājs, kā arī informācijas sistēmas lietotāju identifikācijas procesa personas datu apstrādes pārzinis, kas īsteno informācijas sistēmas drošības pārvaldību."
· 4. Izteikt 8.1.7. apakšpunktu šādā redakcijā:
· "8.1.7. izglītības iestādes reģistrācijas numurs Izglītības iestāžu reģistrā, datums, kad izglītojamais uzņemts izglītības iestādē, un datums, kad izglītojamais atskaitīts no izglītības iestādes, izglītojamā klase, grupa vai studiju semestris, vai studiju gads (kurss), profesionālās ievirzes klase (grupa) atbilstoši izglītības programmai;".
· 5. Izteikt 8.1.8. apakšpunktu šādā redakcijā:
· "8.1.8. personas grupa jeb sociālais statuss vai šī statusa pazīme, sociālā statusa veids, termiņš (ja tāds ir paredzēts) un izmaiņu datums;".
· 6. Papildināt ar 8.1.8.1 apakšpunktu šādā redakcijā:
· "8.1.8.1 invaliditātes grupa;".
· 7. Izteikt 8.1.10. apakšpunktu šādā redakcijā:
· "8.1.10. informācija par atvieglojuma devēja izsniegto identifikācijas līdzekli, kas paredzēts atvieglojuma saņemšanai – veids, numurs, derīguma termiņš un informācija par tā spēkā esības izmaiņām;".
· 8. Papildināt ar 8.1.10.1 apakšpunktu šādā redakcijā:
· "8.1.10.1 informācija par aktuālo personu apliecinošu dokumentu – personas apliecību, kuru izmanto elektroniskai identificēšanai: dokumenta veids, numurs, izdošanas datums, derīguma termiņš, dokumenta statusa maiņas datums un iemesls;".
· 9. Izteikt 12. punktu šādā redakcijā:
· "12. Pilsonības un migrācijas lietu pārvalde no Fizisko personu reģistra sniedz ievietošanai un aktualizēšanai informācijas sistēmā šo noteikumu 8.1.1., 8.1.2., 8.1.3., 8.1.4., 8.1.5., 8.1.6. un 8.1.10.1 apakšpunktā minētos datus par informācijas sistēmā iekļautajiem atvieglojuma saņēmējiem."
· 10. Izteikt 14. punktu šādā redakcijā:
· "14. Izglītības un zinātnes ministrija sniedz iekļaušanai un aktualizēšanai informācijas sistēmā šo noteikumu 8.1.2. un 8.1.7. apakšpunktā minētos datus."
· 11. Izteikt 15. punktu šādā redakcijā:
· "15. Valsts sabiedrība ar ierobežotu atbildību "Autotransporta direkcija" vismaz reizi diennaktī iekļauj informācijas sistēmā:
· 15.1. šo noteikumu 8.1.2. apakšpunktā minēto informāciju, sniedzot datus par valsts noteikto braukšanas maksas atvieglojumu saņēmēju informācijas sistēmā norādīto spēkā esošo personas identifikācijas līdzekli;
· 15.2. šo noteikumu 8.1.11. apakšpunktā minētos datus, kas saņemti no valsts noteikto braukšanas maksas atvieglojumu pakalpojuma sniedzējiem, kuri atbilstoši normatīvajiem aktiem nodrošina informācijas apriti valsts noteikto braukšanas maksas atvieglojumu saņēmēju informācijas sistēmā."
· 12. Izteikt 17. punktu šādā redakcijā:
· "17. Lai noteiktu šo noteikumu 8.1.8. apakšpunktā minēto atvieglojuma saņēmēja personu grupu jeb sociālo statusu, iestādes sniedz iekļaušanai un aktualizēšanai informācijas sistēmā šo noteikumu 8.1.2., 8.1.8. un 8.1.8.1  apakšpunktā minētos datus:
· 17.1. Pilsonības un migrācijas lietu pārvalde no Fizisko personu reģistra – par politiski represētās personas, nacionālās pretošanās kustības dalībnieka statusu un Otrā pasaules kara dalībnieka statusu;
· 17.2. Veselības un darbspēju ekspertīzes ārstu valsts komisija no invaliditātes informatīvās sistēmas – par personām, kurām noteikta invaliditāte;
· 17.3. Bērnu aizsardzības centrs no bāreņu apliecību informācijas sistēmas – par bāreņiem vai bez vecāku gādības palikušiem bērniem;
· 17.4. Sabiedrības integrācijas fonds no valsts atbalsta programmas "Latvijas Goda ģimenes apliecības programma" informācijas sistēmas – par Latvijas Goda ģimenes apliecības īpašniekiem;
· 17.5. Valsts sociālās apdrošināšanas aģentūra no sociālās apdrošināšanas informācijas sistēmas – par valsts pensiju un sociālā nodrošinājuma pabalsta saņēmējiem;
· 17.6. atvieglojuma devējs:
· 17.6.1. pašvaldība no pašvaldību sociālās palīdzības un sociālo pakalpojumu administrēšanas sistēmas (SOPA), ja atvieglojuma devējam tāda ir ieviesta, – par trūcīgas vai maznodrošinātas mājsaimniecības statusu un citām tā pārziņā esošajām personu grupām vai sociālā statusa pazīmēm, tai skaitā atvieglojuma saņēmēju pavadošām personām;
· 17.6.2. par citām tā pārziņā esošām atvieglojuma saņēmēja personu grupām jeb sociālajiem statusiem, saskaņā ar kuriem atvieglojuma saņēmējam normatīvajos aktos noteiktajā kārtībā piešķirts atvieglojums."
· 13. Izteikt 19.1. apakšpunktu šādā redakcijā:
· "19.1. atvieglojuma saņēmējam, atvieglojuma saņēmēja likumiskajam pārstāvim (bērna vecākam) vai personai, kuras aizgādībā, aizbildnībā vai aizgādnībā ir atvieglojuma saņēmējs, – valsts pārvaldes pakalpojumu portālā latvija.gov.lv par piešķirtajiem un izmantotajiem atvieglojumiem;".
· 14. Izteikt 23. punktu šādā redakcijā:
· "23. Ministrija informācijas sistēmas tīmekļvietnē publicē informācijas sistēmas vadlīnijas un piekļuves procesa kārtību, tai skaitā piekļuves programmsaskarnes integrācijas atbalsta dokumentāciju."
· 15. Izteikt 26.1. apakšpunktu šādā redakcijā:
· "26.1. ievēro datu apmaiņas protokolu, kas publicēts informācijas sistēmas tīmekļvietnē;".
· 16. Izteikt 31. punktu šādā redakcijā:
· "31. Informācijas sistēmas lietotāji – atvieglojuma devēji, atvieglojuma pakalpojuma sniedzēji, kā arī atvieglojuma saņēmēji – informācijas sistēmas pārziņa informēšanai un saziņai, tai skaitā par datu kļūdām, izmanto šo noteikumu 1.1 punktā minētajā tīmekļvietnē norādīto informācijas sistēmas e-pasta adresi."

